# Trucada de grup

La trucada de grup o trucada grupal és una característica del servei de commutació d'estacions de ràdio i xarxes de telefonia mòbil, semblant a la funció multicast en el protocol d'internet. En una trucada de grup, es selecciona i es truca un grup de participants amb els quals un participant vol comunicar-se. Un cop establerta la connexió multipunt, la majoria dels serveis només es poden comunicar en semidúplex : una persona parla, tots les altres escolten.

## Ús

Es fan servir tant en comunicació de veu com en comunicació de dades. Les trucades de grup són possibles en la ràdio professional, en el sistema TRS, així com en les xarxes de cercapersones i en la xarxa GSM, en la que les trucades de grup poden ser compartides en fulldúplex, permetent que tots els membres del grup parlin i escoltin simultàniament. Aquestes trucades de grup en fulldúplex es realitzen utilitzant VoIP (Voice over Internet Protocol).

## Multicast en GSM

En l’entorn GSM, el multicast s’utilitza per optimitzar la transmissió de dades i veu a múltiples usuaris. El multicast en GSM permet que un únic flux de dades sigui enviat des d’una estació base a múltiples dispositius mòbils dins de la seva àrea de cobertura. Això s’aconsegueix utilitzant adreces IP multicast, que permeten que les dades siguin rebudes només pels dispositius que estan configurats per escoltar en aquesta adreça específica.
L’ús de multicast en GSM és especialment útil per a serveis com les trucades de grup i la transmissió de missatges d’emergència, on la mateixa informació necessita ser distribuïda a diversos usuaris simultàniament. En utilitzar multicast, es redueix significativament l’ample de banda necessari en comparació amb l’enviament de dades de manera individual a cada usuari (unicast).

## Multicast a Internet

El multicast és un mètode de transmissió de dades en xarxes IP que permet enviar un únic flux de dades a múltiples destinataris simultàniament. A diferència de l’unicast, on les dades s’envien d’un emissor a un receptor, el multicast permet una comunicació eficient des d’un punt a múltiples punts, utilitzant una adreça IP multicast per enviar el flux de dades a tot el grup. Aquest mètode és àmpliament utilitzat en aplicacions com la transmissió de vídeo en directe, videoconferències i altres serveis que requereixen la distribució de dades a múltiples usuaris de manera simultània.

## Referències

* ↑ «Optimot. Consultes lingüístiques». Llengua catalana. [Consulta: 25 setembre 2024].
* ↑ Voßbein, Reinhard. Unternehmensorganisation mit Kommunikationssystemen (en alemany). Vieweg+Teubner Verlag, 1989. ISBN 978-3-528-04610-1.
* ↑ Franck, Reinhold. Rechnernetze und Datenkommunikation (en alemany). Springer, 2011-11-17. ISBN 978-3-642-70267-9.
* 1 2 «Cómo Llamar y Videollamar por WhatsApp Usando VoIP» (en castellà). Cómo Llamar y Videollamar por WhatsApp Usando VoIP, 17-10-2022. [Consulta: 25 setembre 2024].
* ↑ Bormann, C.; Ott, J.; Gehrcke, H.; Seifert, N. «MTP-2: Towards Achieving the S.E.R.O. Properties for Multicast Transport». Proceedings of ICCCN, 1994.
* ↑ IONOS, Equipo editorial de. «Multicast: conexiones multipunto para una transmisión eficiente» (en castellà). IONOS Digital Guide, 06-03-2019. [Consulta: 25 setembre 2024].

## Bibliografia

* Christof Linde, Jan Tino Demel: Digitalfunk. Verlagsgruppe Hüthing – Jehle – Rehm GmbH, Heidelberg 2011, ISBN 978-3-609-68436-9.
* Volker Jung, Hans-Jürgen Warnecke (Hrsg.): Handbuch für die Telekommunikation. Springer Verlag, Berlin / Heidelberg 1998, ISBN 978-3-642-97703-9.
* Christof Linde: Aufbau und Technik des digitalen BOS-Funks. Franzis Verlag GmbH, Poing 2008, ISBN 978-3-7723-4216-5.
* Ernst Hettwig, Walter Mai: Selbstwählfernverkehr in Bahnfernsprechanlagen. Zweite erweiterte Auflage, Springer Verlag, Berlin 1944.
* Patent EP0782356B1: Verfahren zum bestätigten Gruppenruf in einem regional gegliederten GSM-Mobilfunknetz. Angemeldet am 4. Dezember 1996, veröffentlicht am 21. August 2002, Anmelder: Siemens AG, Erfinder: Sebastian Thoma.‌